Борис Младенов-Young
Баща и майка; брат, сестра, съпруг/а…

chitanka.info

Баща и майка; брат, сестра, съпруг/а…

обичаме със цялата душа.

Но много по-различна и по-друга

е любовта към нашите деца.

За нас са те мечтите въжделени,

най-ценното богатство на света

и ако са от болест покосени,

трагедия най-страшна е това.

За тях на саможертва сме готови,

да гълтаме лекарства и отрови,

наместо тях да лазим по корем…

Не бихме се за миг поколебали,

наред с живота, който сме им дали,

потрябва ли и своя да дадем!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.